Diari Oficial de la Generalitat Valenciana


Sumari del DOGV 6052, del 08-07-2009 (2009/7858)

RESOLUCIÓ de 30 de juny de 2009, del conseller d'Immigració i Ciutadania, per la qual es convoquen eleccions a vocals del Consell Valencià del Voluntariat en representació de les entitats de voluntariat que duen a terme la seua activitat en l'àmbit territorial de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6052

Data del DOGV
:   08-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7858


Data del document
:   30-06-2009

Organisme emissor
:   Conselleria d'Immigració i Ciutadania

Tipus de document
:   Resolució

Anàlisi jurídica

 Descriptors 

:   * Consell Valencià del Voluntariat
    * voluntariat social

RESOLUCIÓ de 30 de juny de 2009, del conseller d'Immigració i Ciutadania, per la qual es convoquen eleccions a vocals del Consell Valencià del Voluntariat en representació de les entitats de voluntariat que duen a terme la seua activitat en l'àmbit territorial de la Comunitat Valenciana. [2009/7858]
El Consell Valencià del Voluntariat és l'òrgan col·legiat de la Generalitat de participació i consulta en matèria del voluntariat, de conformitat amb l'article 24 de la Llei 4/2001, de 19 de juny, del Voluntariat (DOGV núm. 4026). Establix la referida norma que els membres de l'esmentat Consell en representació de les entitats de voluntariat seran triats democràticament, per un període de dos anys.
El Decret 40/2009, de 13 de març, pel qual es desplega la Llei 4/2001, del Voluntariat (DOCV núm. 5977), adscriu el Consell Valencià del Voluntariat a la Conselleria d'Immigració i Ciutadania, competent en matèria de participació ciutadana.
Recentment s'ha dictat l'Orde de 17 de juny de 2009, de la Conselleria d'Immigració i Ciutadania, per la qual es regula el procediment d'elecció dels vocals del Consell Valencià del Voluntariat en representació de les entitats de voluntariat que duen a terme la seua activitat en l'àmbit territorial de la Comunitat Valenciana (DOCV núm. 6044).
Com ha transcorregut el període legalment previst, pel qual van ser nomenats els vocals electes, i en exercici de les atribucions previstes en les normes precitades, de conformitat amb el Decret 101/2007, de 13 de juliol, del Consell, pel qual s'aprova el Reglament Orgànic i Funcional de la Conselleria d'Immigració i Ciutadania, i la resta de normativa aplicable, resolc convocar eleccions a vocals del Consell Valencià del Voluntariat en representació de les entitats de voluntariat que es regirà pel que establix les avantdites normes i pel que disposen les bases de la present convocatòria.
Bases de la convocatòria
1. Objecte
La present convocatòria té com a objecte l'elecció d'onze vocals del Consell Valencià del Voluntariat que representaran les entitats de voluntariat, prevista en l'article 25 de la Llei 4/2001, de 19 de juliol, del Voluntariat.
El mandat dels vocals electes serà el fixat per la Llei 4/2001, de 19 de juny, del Voluntariat.
2. Condicions generals dels candidats
Poden presentar la seua candidatura les persones físiques que reunisquen els requisits següents:
a) Tindre la condició de voluntari per un termini no inferior a 4 anys immediatament anteriors a la publicació de la corresponent convocatòria.
b) Ser major de díhuit anys.
c) Estar adscrit a algun programa d'acció d'una entitat de voluntariat.
d) Estar cobert per l'assegurança de responsabilitat civil que ha de tindre subscrit l'entitat de voluntariat avalista.
3. Requisits de les candidatures
Les candidatures presentades han d'estar avalades per l'entitat en què figura el candidat com a voluntari.
No poden avalar una candidatura les entitats de voluntariat que no acrediten una antiguitat mínima d'un any, i inscripció en el Registre d'Entitats de Voluntariat per idèntic termini, comptat des de la publicació de la present resolució.
Les candidatures han d'ajustar-se al model recollit en l'annex I de la present resolució, havent d'indicar el sector de voluntariat per al qual es presenta esta, o si concorre per a la seua elecció com a representant de cada una de les tres províncies de la Comunitat Valenciana.
Presentar-se a una de les opcions exclou la presentació en l'altra.
4. Documentació que s'ha de presentar amb la candidatura
Les candidatures han d'anar acompanyades de la documentació següent:
a) Fotocòpia del DNI del candidat.
b) Fotocòpia compulsada del full en què figure inscrit el candidat en el llibre d'altes i baixes del personal voluntari de l'entitat.
c) Memòria de les activitats en què ha tingut participació el candidat.
d) Fotocòpia compulsada de la pòlissa de l'assegurança de responsabilitat civil subscrit per l'entitat avalista.
e) Fotocòpia compulsada de l'acta de l'assemblea general de l'entitat on s'acorda avalar eixa candidatura.
f) Documentació acreditativa de la inscripció de l'entitat avalista en el Registre d'Entitats del Voluntariat en què consten les dades següents:
- Denominació de l'entitat
- Data de constitució
- Àmbit territorial d'actuació i domicili social.
- Sector d'activitat de les seues actuacions.
- Número d'identificació Fiscal
g) Còpia compulsada dels estatuts de l'entitat avalista, on conste el seu àmbit d'actuació en matèria de voluntariat.
h) Memòria de l'entitat avalista en què conste la denominació dels programes i accions realitzades per esta en els dos últims anys, àmbit territorial específic de desenrotllament i resultats obtinguts.
Les entitats que complisquen els requisits abans mencionats, en més d'un sector d'activitat de voluntariat, únicament podran avalar un candidat per cada un d'estos sectors.
5. Termini i lloc de presentació de les candidatures
El termini per a la presentació de les candidatures serà de quinze dies naturals, comptadors a partir de l'endemà de la publicació d'esta convocatòria en el Diari Oficial de la Comunitat Valenciana.
Les candidatures es presentaran en el Registre de la Conselleria d'Immigració i Ciutadania, sense perjudici del que establix l'article 38 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
6. Desenrotllament del procés electoral
6.1 Llista provisional
Finalitzat el termini per a la presentació de candidatures, es publicarà en el Diari Oficial de la Comunitat Valenciana la llista provisional de candidats admesos i exclosos, així com les entitats que avalen eixes candidatures. Els candidats disposaran d'un termini de deu dies hàbils per a esmenar els defectes en què hagen pogut incórrer. Conclòs el termini anterior es publicarà la llista definitiva en el Diari Oficial de la Comunitat Valenciana.
6.2 Elecció
El procés d'elecció es durà a terme de conformitat amb el que establix l'Orde de 17 de juny de 2009, de la Conselleria d'Immigració i Ciutadania, anteriorment citada, ajustant-se les paperetes als models previstos en els annexos II-A i II-B de la present resolució.
6.3 Acta d'elecció
L'acta de l'elecció segons annex III, duta a terme en cada entitat ha de contindre el nombre de voluntaris que han votat cada candidatura i serà remesa, junt amb la declaració jurada prevista en l'article 4.2.e) de l'Orde de 17 de juny de 2009, de la Conselleria d'Immigració i Ciutadania, per la qual es regula el procediment d'elecció dels vocals del Consell Valencià del Voluntariat, a la Comissió Tècnica Electoral que es reunirà en la Conselleria d'Immigració i Ciutadania, situada en plaça Sant Nicolau 2, 46292 València, en el termini màxim de 30 dies naturals comptadors des de l'endemà de la publicació de la llista definitiva de candidats en el Diari Oficial de la Comunitat Valenciana. Rebudes totes les actes de votació, juntament amb la documentació corresponent, la Comissió Tècnica Electoral, prèvies les comprovacions oportunes, proposaran com a representants de cada sector, i de cada província el candidat més votat, elevant-se l'oportuna proposta a l'òrgan competent per a resoldre.
En cas d'empat s'optarà pel candidat que haja sigut avalat per l'entitat de nombre més gran de voluntaris. Així mateix, el segon candidat més votat tindrà la consideració de suplent, amb els efectes previstos en l'article 3 de l'Orde de 17 de juny de 2009, de la Conselleria d'Immigració i Ciutadania, per la qual es regula el procediment d'elecció de vocals.
La Comissió estendrà acta de totes les seues sessions, de conformitat amb el que disposa l'article 27 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
7. Nomenament
Els representants electes seran nomenats per resolució del conseller d'Immigració i Ciutadania. La resolució serà notificada als interessats i serà objecte de publicació en el Diari Oficial de la Comunitat Valenciana.
8. Recursos
La resolució del conseller d'Immigració i Ciutadania posa fi a la via administrativa, i pot ser impugnada per les persones interessades per mitjà de la interposició de recurs potestatiu de reposició davant del mateix òrgan que va dictar la resolució, en el termini d'un mes comptador des de l'endemà de la publicació de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú o bé per mitjà de recurs contenciós administratiu en el termini de dos mesos comptadors des de l'endemà de la publicació, davant del Tribunal Superior de Justícia de la Comunitat Valenciana, de conformitat amb els articles 10.1, 14.1 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
València, 30 de juny de 2009.- El conseller d'Immigració i Ciutadania: Rafael Blasco Castany.